CELEX: 32017D2059
Language: fi
Date: 2017-10-31 00:00:00
Title: Poliittisten ja turvallisuusasioiden komitean päätös (YUTP) 2017/2059, annettu 31 päivänä lokakuuta 2017, valmiuksien kehittämistä Somaliassa koskevan Euroopan unionin operaation (EUCAP Somalia) johtajan toimeksiannon jatkamisesta (EUCAP Somalia/2/2017)

11.11.2017   
            
            
               FI
            
            
               Euroopan unionin virallinen lehti
            
            
               L 294/40
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/2059,
   annettu 31 päivänä lokakuuta 2017,
   valmiuksien kehittämistä Somaliassa koskevan Euroopan unionin operaation (EUCAP Somalia) johtajan toimeksiannon jatkamisesta (EUCAP Somalia/2/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon valmiuksien kehittämistä Somaliassa koskevasta Euroopan unionin operaatiosta (EUCAP Somalia) 16 päivänä heinäkuuta 2012 annetun neuvoston päätöksen 2012/389/YUTP (1) ja erityisesti sen 9 artiklan 1 kohdan,
   sekä katsoo seuraavaa:
   
               (1)
            
            
               Poliittisten ja turvallisuusasioiden komitea (PTK) on päätöksen 2012/389/YUTP 9 artiklan 1 kohdan nojalla valtuutettu tekemään perussopimuksen 38 artiklan mukaisesti asiaankuuluvat päätökset valmiuksien kehittämistä Somaliassa koskevan Euroopan unionin operaation (EUCAP Somalia) poliittisen valvonnan ja strategisen johdon toteuttamiseksi, mukaan lukien päätös operaation johtajan nimittämisestä.
            
         
               (2)
            
            
               PTK hyväksyi 26 päivänä heinäkuuta 2016 päätöksen EUCAP NESTOR/1/2016 (2) Maria-Cristina STEPANESCUn nimittämisestä EUCAP NESTORin johtajaksi 1 päivänä syyskuuta 2016 alkavaksi ja 12 päivänä joulukuuta 2016 päättyväksi kaudeksi.
            
         
               (3)
            
            
               Neuvosto antoi 12 päivänä joulukuuta 2016 päätöksen (YUTP) 2016/2240 (3), jolla jatkettiin alueellisten merivoimien valmiuksien kehittämiseksi Afrikan sarvessa toteutettavan operaation (EUCAP NESTOR) toimeksiantoa 31 päivään joulukuuta 2018 ja muutettiin operaation nimeksi ”valmiuksien kehittämistä Somaliassa koskeva operaatio (EUCAP Somalia)”.
            
         
               (4)
            
            
               PTK hyväksyi 10 päivänä tammikuuta 2017 päätöksen EUCAP Somalia/1/2017 (4) EUCAP Somalian johtajan Maria-Cristina STEPANESCUn toimeksiannon jatkamisesta kaudeksi, joka alkaa 13 päivänä joulukuuta 2016 ja päättyy 12 päivänä joulukuuta 2017.
            
         
               (5)
            
            
               Unionin ulkoasioiden ja turvallisuuspolitiikan korkea edustaja on ehdottanut, että Maria-Cristina STEPANESCUn toimeksiantoa EUCAP Somalian johtajana jatketaan kaudeksi, joka alkaa 13 päivänä joulukuuta 2017 ja päättyy 31 päivänä joulukuuta 2018,
            
         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Maria-Cristina STEPANESCUn toimeksiantoa EUCAP Somalian johtajana 31 päivään joulukuuta 2018.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 31 päivänä lokakuuta 2017.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 187, 17.7.2012, s. 40.
   
      (2)  Poliittisten ja turvallisuusasioiden komitean päätös (YUTP) 2016/1633, annettu 26 päivänä heinäkuuta 2016, alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä (EUCAP NESTOR/1/2016) (EUVL L 243, 10.9.2016, s. 8).
   
      (3)  Neuvoston päätös (YUTP) 2016/2240, annettu 12 päivänä joulukuuta 2016, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 337, 13.12.2016, s. 18).
   
      (4)  Poliittisten ja turvallisuusasioiden komitean päätös (YUTP) 2017/114, annettu 10 päivänä tammikuuta 2017, valmiuksien kehittämistä Somaliassa koskevan Euroopan unionin operaation johtajan toimeksiannon jatkamisesta (EUCAP Somalia/1/2017) (EUVL L 18, 24.1.2017, s. 49).